Вилхелм Кюхелбекер
Умора

Превод от руски: Кирил Кадийски, —

chitanka.info

Аз търся забрава, покой, тишина:

сънят да ме милва с вълна след вълна;

От арфа разбита метежни акорди —

млъкнете и чувства, и помисли горди.

Житейската чаша със жлъчка е пълна;

но всичко успях аз все пак да погълна

и ето — пияна и болна глава

накланям към гроба с безмълвна трева.

Познах аз изгнание, тежък затвор,

познах тъмнината на мъртвия взор

и страшната съвест без жал ме проклина,

и страдам за клетата моя родина.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.